Gnojnice (Mostar)
Gnojnice su naseljeno mjesto u gradu Mostaru, Bosna i Hercegovina. Zajedno sa Dračevicama čine mjesnu zajednicu Gnojnice-Dračevice. Prema popisu iz 2013, naselje broji 3637 stanovnika. Gnojnice su južno pregrađe Mostara, od kojeg su udaljeni oko sedam kilometara. Sa Gornjim Gnojnicama graniče na sjeveroistoku, Podveležjem na jugoistoku, sa Dračevicama i Ortiješom na jugu, dok se zapadno nalaze Rodoč, Jasenica i Bačevići. Naselje je poznato po Carskim vinogradima, te po mostarskom aerodromu, koji je smješten u ovom dijelu mostarske regije. Veći dio ovog predgrađa pripada Gradskom području Jugoistok, dok manji dio spada pod Područje Jugozapad.